## Samarbejde med virksomheder.
Jeg leger med tanken om at påbegynde et samarbejde med virksomheder. Tanken er, at et samarbejde vil kunne frigive ressourcer, således at virksomhedsartiklerne forbedres. Kunsten er selvfølgelig at kunne fastholde neutraliteten, men samtidig synes jeg efterhånden, at jeg er så erfaren, at det bør kunne lade sig gøre.
Indtil videre forventer jeg, at der går en rum tid, inden det evt. omsættes til praksis. -- () 30. apr 2012, 00:21 (CEST)
I Wikimedia Danmark har vi talt med en række virksomheder, primært i arkiv-, museums- og biblioteksverdenen, men også andre. Ikke alle virksomheder ønsker at offentliggøre den slags diskussioner - der skal jeg lige have tjekket mine noter inden jeg begynder at nævne navne. -- () 30. apr 2012, 06:50 (CEST)
Jeg ser frem til at høre lidt nærmere, så jeg kan benytte det i forberedelsen. I første omgang er det de store danske privatejede virksomheder jeg har i tankerne, det er en lidt anden indgangsvinkel end det offentlige. Desuden forestiller jeg mig, at jeg selv forestår selve artikelskrivningen, så måske jeg får bedre held. -- () 1. maj 2012, 02:12 (CEST)
Det lyder spændende. Jeg vil glæde mig til at se resultatet - og måske en update eller to undervejs i processen? -- () 1. maj 2012, 03:06 (CEST)
I skal nok få opdateringer undervejs, men ellers vil det også være at se i mit arbejde, når enkelte virksomhedsartikler om danske virksomheder pludselig vokser væsentligt i kvalitet. Men der kommer til at gå en rum tid endnu, måske 2 måneder, inden jeg går i gang. -- () 6. maj 2012, 23:53 (CEST)
## Fodboldklubber.
Kan der evt. tages kontakt til landets fodboldklubber, og eller deres officielle fanklubber? Jeg har selv været akkrediteret som fotograf til flere fodboldkampe, hvor jeg åbent sagde hvor billederne blev brugt henne. Jeg har kun fået ét "nej" fra en klub, ud af de 12-14 gange jeg har spurgt klubber. 
I fanklubberne er der mange gode mennesker, der har en åbenlys interesse i deres klub og dennes spillere. Hvis man kunne få et samarbejde op at køre med dem, ville artiklerne om hver enkelt klub og spillerne altid være opdateret. Bare en idé. Mvh. -- () 6. maj 2012, 23:23 (CEST)
Helt bestemt, jeg tror mest det kræver at nogen tager initiativet. -- () 6. maj 2012, 23:53 (CEST)
